Държавен вестник, бр. 58, 2020 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  58
Съгласно Раздел 4, буква (в) от настоящото 
Споразумение резултатите ще се представят 
на английски и на български език. Българ­
ската версия на резултатите ще се представя 
от Банката 15 (петнадесет) работни дни, след 
като английската версия на същите бъде 
одобрена от МОН за дейности по Стълб 1 и 
от ИА „ОПНОИР“ за дейности по Стълб 2.
Банката ще представя шестмесечни до­
клади за напредъка след старта на заданието. 
Шестмесечните доклади за напредъка следват 
формата, посочен в Приложение 1 към Графика 
на настоящото Споразумение. Този формат 
може да бъде променен по взаимно съгла­
сие между Банката и Клиента чрез размяна 
на писма. Клиентът разполага с 10 (десет) 
работни дни след представяне на доклад за 
напредъка от Банката, за да отговори, след 
което докладът за напредъка се счита за приет. 
Банката приема да отговори в рамките на 5 
(пет) работни дни на всички коментари по 
доклада за напредъка, получени от Клиента.
Докладите за напредъка, представяни от 
Банката, ще бъдат изготвени на английски 
и на български език. Българската версия 
на докладите за напредъка се предоставя от 
Банката 15 (петнадесет) работни дни след 
английската версия на същите.
Всички промени в очакваните срокове за 
изпълнение, предвидени в горната таблица, 
ще бъдат договорени между страните чрез 
размяна на писма.
В. Персонал на Банката. Банката отговаря 
за определянето на подходящия състав на 
екипа, необходим за изпълнение на Консул­
тантските услуги. Персоналът ще включва 
експерти, специализирани в области, свързани 
с изпълнението на настоящото Споразумение 
за консултантски услуги, включително, но не 
само: специалисти от частния сектор и сферата 
на иновациите и икономисти за дейностите 
по Стълб 1 и образователни специалисти, 
анализатори на данни за образованието, анали­
затори на данни от ученическите оценявания 
и икономисти за дейностите по Стълб 2.
Г. Партньорство и съдействие. Клиентът се 
задължава да предостави следното съдействие 
в подкрепа на Консултантските услуги: 
(a) Своевременно да предоставя на Банката 
необходимите доклади и документи, 
пълни и точни данни и друга информа­
ция, необходима за осъществяване на 
дейността на Банката по изпълнение 
на Консултантските услуги;
(б) Улесняване на контактите и координаци­
ята между Банката, персонала на МОН 
и ИА „ОПНОИР“ и координаторите на 
съответните институционални заин­
тересовани страни за осъществяване 
на Споразумението за консултантски 
услуги, включително обмен на ин­
формация, сътрудничество и всички 
необходими действия от съответните 
министерства, агенции и експерти, 
които МОН и ИА „ОПНОИР“ може да 
включат в изпълнението на съответните 
дейности по настоящото Споразумение 
за консултантски услуги;
(в) За всички семинари, учебни посещения 
и обучителни дейности, които ще се 
проведат съгласно описанието в Раз­
дел А на Графика към Споразумението 
за консултантски услуги, МОН и ИА 
„ОПНОИР“ трябва да гарантират, че 
съответният персонал на заинтере­
сованите институции и по-специално 
посочените координатори, както и други 
избрани ключови участници ще са на 
разположение да присъстват. Банката 
и Клиентът се договарят за списъка 
на участниците в учебните посещения;
(г) Осигуряване при необходимост на 
офис площи, необходимия персонал и 
подкрепа на Банката, при поискване, 
за изпълнение на Споразумението за 
консултантски услуги, включително 
участие в мисии, семинари и други 
свързани задачи; и
(д) Осъществяване на тясна координация 
с Банката за улесняване организацията 
на мисии, свързани със Споразумението 
за консултантски услуги, като опреде­
ляне на маршрути, графици за срещи и 
логистични мерки, включително чрез 
редовни срещи за преглед на напредъка.
Изрично договорено и уточнено е, че 
Банката не носи отговорност за закъснения 
в изпълнението, породени от невъзможността 
на Клиента да предостави своя принос, както 
е посочено в Раздел 8 на Споразумението и 
Раздел Г на Графика към това Споразумение.
Д. Отчетност. Банката се задължава да 
води необходимите отчети за предоставя­
ните Консултантски услуги в съответствие 
с обичайните си практики на отчетност 
и се задължава да предоставя на Клиента 
съответната информация за извършваните 
Консултантски услуги, която Клиентът ос­
нователно поиска. Банката поддържа копия 
на отчетите за период от седем години след 
края на финансовата година на Банката, към 
която отчетът се отнася.
Е. Публичност на ЕС. ИА „ОПНОИР“ се 
задължава да информира Банката за всички 
съпътстващи мерки за публичност, които 
Банката следва да осъществи във връзка 
с всички резултати от описаните по-горе 
дейности по Стълб 2, включително позова­
ването на съответния/те фонд/ове, който/
които подкрепя/т дейностите по настоящото 
Споразумение (като програми за финансиране 
от Европейския съюз) и визуалните символи 
на българското правителство и Европейския 
съюз, които следва да бъдат заложени от 
Банката в окончателните резултати, описани 
в раздел Б от настоящия График.